
REFERAT DE APROBARE A PROIECTULUI DE HOTĂRÂRE

Sectiunea 1 
Titlul proiectului de hotărâre
Proiect de hotărâre privind aprobarea documentației “Programul de îmbunătățire a eficienței energetice (PIEE)  municipiul Timișoara” prin completare și modificare
Sectiunea a 2 - a 
Motivul emiterii proiectului de hotărâre


1. Descrierea situaţiei actuale. 
 La nivelul Municipiului Timișoara există o preocupare pentru modul de consum al resurselor energetice și pentru îmbunătățirea eficienței energetice.printr-o serie de obiective propuse:
-realizarea unei stategii de alimentare cu energie electrică;
-modernizarea iluminatului public existent prin înlocuirea surselor de iluminat cu sodiu cu surse de iluminat tip LED precum și implementarea sistemelor de telegestiune la nivel de punct luminos și punct de aprindere;
-îmbunătățirea sistemelor de iluminat public arhitectural și ornamental; 
-reabilitarea termică a cladirilor care sunt în administrația unității administrativ teritoriale și a locuințelor;
-programe de educare și stimulare a cetățenilor pentru eficientizarea termică și energetică  
În prezent, unitatea administrativ-teritorială nu are un sistem de baze de date cu informații despre consumurile de energie ale acestuia.

1. Schimbări preconizate şi rezultate aşteptate. 
Localitățile dețin o cotă importantă din consumul național de energie. De aceea îmbunătățirea eficienței energetice și producerea de energie din surse regenerabile la nivelul municipiului pot contribui semnificativ la creșterea siguranței energetice atît la nivel local cât și național. Planificarea corespunzătoare a măsurilor de eficientizare energetică poate de asemenea să susțină o creștere economică inteligentă, sănătoasă şi durabilă la nivel local și să diminueze sărăcia energetică. Începând cu anul 2022 se va realiza baza de date pentru monitorizarea consumurilor energetice istorice ale principalelor sectoare consumatoare ale Municipiului, se vor elabora planuri de informare, consultare în ceea ce privește eficiența energetică în baza datelor energetice colectate, se va analiza curba de sarcină și a factorului de putere în ceea ce privește consumul de energie electrică, se va analiza trimestrial progresul sarcinilor din cadrul Programului. 
Pe baza acestor date istorice se vor putea face analize predictive asupra consumurilor viitoare, utilizând programe informatice specializate. Aceste analize predictive vor oferi  Municipiului Timișoara capacitatea de a negocia consumul pentru toți consumatorii publici din localitate, având consumuri estimate viitoare la prețuri mult scăzute sub prețurile de achiziție actuale. 
 Programul de Îmbunătățire a Eficienței Energetice reprezintă în fapt un material dinamic ce suportă ajustări ori de câte ori rezultatele obținute dovedesc această necessitate, precum și în cazul în care evoluția tehnologică pe anumite sectoare este de impact crescut și ori de câte ori cadrul legislativ vine și modifică indicatorii /parametrii ce trebuie monitorizați.

1. Concluzii. 
Urmare a celor prezentate mai sus, considerăm oportună aprobarea documentației “Programul de îmbunătățire a eficienței energetice (PIEE)  municipiul Timișoara” prin completare și modificare

